# Arbeid med tekst og begreper

## Arbeid med tekst

* Les teksten du har fått utdelt individuelt. Noter deg begreper/ord eller uttrykk du mener er viktige.
* Oppsummer deretter teksten sammen med din gruppe:
  + Hva er bakgrunnen for artikkelen du har fått utdelt?
  + Beskriv de viktigste hovedpunktene.
  + Gi en kort oppsummering av artikkelen.

## Arbeid med begreper

* Arbeid videre med teksten du har fått utdelt sammen med din gruppe.
* Bli enige om hvilke begreper dere ønsker å velge ut fra teksten dere har fått utdelt.
* Reflekter over betydningen/definisjonen av hvert begrep.
* Noter ned hvert begrep på en gul lapp og plasser deretter lappene på et A3 ark.

### Sortering av begreper

* Skriv ned følgende kategorier på A3-arket dere har fått utdelt:
  + Samfunnsutfordringer (lokalt)
  + Globale kriser (internasjonalt)
  + Aktører (både lokale og internasjonale aktører)
  + Grupper
  + Individer
  + Følelser
  + Annet
* Hvor passer begrepene? Diskuter!
  + Plasser lappene med begrepene/ordene under hver kategori.
  + Lag gjerne flere kategorier hvis du savner noen.
  + Oppsummer

## Hvordan løse ulike utfordringer?

Nå skal dere jobbe videre med A3-arket og begrepene dere sorterte i tidligere oppgave.

* Ta utgangspunkt i de gule lappene som dere har plassert under kategorien «samfunnsutfordringer» eller «globale kriser». Velg ut **tre** gule lapper.
* Lag deretter en **ny** kategori som dere kan kalle «mulige løsninger»
* Diskuter og noter:
  + Hvilke gule lapper har dere valgt ut fra «samfunnsutfordringer» eller «Globale kriser» og hvorfor?
  + Hvordan kan utfordringene/krisene løses? Noter ned punkter under «mulige løsninger». Trekk inn konkrete eksempler.

## Hvem har ansvar?

I forrige oppgave utforsket dere mulige løsninger på samfunnsutfordringer og globale kriser, med utgangspunkt i tekstene dere har lest. Nå skal dere diskutere *hvem* som har ansvaret for å løse disse utfordringene og krisene. Hvem mener dere har hovedansvaret og hvorfor?

* Jobb videre med A3-arket dere har fått utdelt.
* Lag en tabell (se forslag under)
* I tabellen under er det ført opp forslag på ulike grupper og aktører. Her kan dere velge ut *noen* aktører eller grupper.
* Noter ned hvordan samfunnsutfordringene *eller* de globale krisene kan løses. Trekk inn konkrete eksempler.
* Fyll inn resten av tabellen med de gule lappene dere har laget fra forrige oppgaver

|  |  |  |
| --- | --- | --- |
| Samfunnsutfordringer eller globale kriser | Hvem har ansvar? | Hvordan (trekk inn eksempler) |
|  | * Hvert enkeltindivid * Familien * Skolen * Venner * Nærmiljøet * Politikere * Statsledere * Media * Internasjonale aktører (FN, internasjonale hjelpeorganisasjoner o.l) * Andre? |  |